**Magyar Agrár- és Élettudományi Egyetem**

**Szent István Campus**

**Campus Főigazgatóság**

**Gödöllő**

**Mezőgazdasági mérnöki alapszak**

**nappali tagozat**

**Útmutató**

**a**

**mérnöki gyakorlathoz**

**Információ: gyakorlat.godollo@uni-mate.hu**

**Gödöllő**

**2023.**

 **1. Általános tudnivalók**

1. A nemzeti felsőoktatásról szóló **2011. évi CCIV**. **törvény** és a végrehajtására kiadott **230/2012. (VIII. 28.) Kormányrendelet** a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről jogszabályok alkalmazásával a gyakorlatigényes alapszakokon, így a Mezőgazdasági mérnök alapképzésben is, egy tanulmányi félévig tartó összefüggő szakmai gyakorlatot (a továbbiakban mérnöki gyakorlat) kell szervezni.
2. A mérnöki gyakorlat teljesítése a záróvizsgára bocsátás feltétele.
3. A gyakorlat alól felmentés kérhető, ha a hallgató az elmúlt öt évben legalább fél évet dolgozott szakirányú munkahelyen. A Munkatapasztalat beszámítása iránti kérelmet a Neptunban kell benyújtani. A felmentési kérelemhez fel kell tölteni az ezt bizonyító igazolást (munkaviszony igazolást, a munkahely profiljának rövid leírását, a hallgató munkaköri leírását). Az elektronikus kérelemről az OIG honlapján itt található tájékoztató: https://oig.uni-mate.hu/e-kervenyek
4. A mérnöki gyakorlat célja, hogy a hallgató a gyakorló helyen megismerkedjen azokkal a szakmai tevékenységekkel, amelyekre tanulmányai során elméletei és gyakorlati ismeretek megszerzésével készült. A gyakorlat során lehetősége legyen a szakma egyes elemeinek készségszintű alkalmazására, valamint a vezetői feladatok megoldási módozatainak megfigyelésére.
5. A mérnöki gyakorlat a Mezőgazdasági mérnöki alapképzés 7. félévében kerül lebonyolításra, időtartama 13 hét.
6. A mérnöki gyakorlatot a MATE Szent István Campus Gyakorlatszervezési Iroda szervezi és ellenőrzi a szakvezetéssel egyeztetve. A gyakorlat pontos időpontját és helyét valamennyi hallgató részére a szakvezetés jelöli ki, a MATE szerződéses partnereinél a hallgatók előzetesen leadott „Szándéknyilatkozatainak” figyelembevételével. A mérnöki gyakorlatot augusztus első dekádjának vége és november első dekádjának vége (*2023-ban augusztus 07- november 03.)* között kell teljesíteni a gyakorló helyen. Ettől eltérni csak értékelhető szakmai indok alapján, a szakvezetés engedélye birtokában lehet.
7. A gyakorlati félév időtartama alatt a hallgatói normatívát az államilag finanszírozott képzésű hallgatók juttatásként (ösztöndíj) megkapják. A költségtérítéses hallgatóknak a gyakorlati félévre a költségtérítést ugyanúgy be kell fizetni az Egyetem számára, mint az előző félévekben. A gyakorlathoz kapcsolódó utazási, szállás- és egyéb járulékos költségek a hallgatót terhelik.
8. A gyakorlati félév alatt más tantárgyakat legfeljebb csak vizsga (CV) teljesítésére vehet fel a hallgató.

**2. A mérnöki gyakorlat helyszíne**

1. A mérnöki gyakorlatnak mezőgazdasági tevékenységgel kapcsolatos gyakorló helyen kell megvalósulnia. A gyakorlati képzőhely olyan mezőgazdasági-, kertészeti vállalkozás, gazdaság, üzem, amely legalább egy diplomás szakirányú végzettségű munkatársat foglalkoztat. Lehet továbbá kutatóintézet, önkormányzati hivatal, mezőgazdasági-, környezetvédelmi-, vidékfejlesztési-, szakigazgatósági hivatal, kihelyezett tanszék, tanüzem, tangazdaság, kistérségi koordinációs iroda, vagy a pénzügyi vagy informatikai szolgáltató szektorhoz tartozó cég, amennyiben szakirányú tevékenységet is végeznek.

A gyakorlati képzőhelynek alkalmasnak kell lennie arra, hogy a hallgató a szakterület termelő tevékenységén túl megismerhesse a vezetési és szervezési feladatokat is.

1. Azon gyakorlati helyek listáját, amelyekkel az Egyetem határozatlan idejű együttműködési megállapodást kötött és így Mezőgazdasági mérnök nappali tagozatos hallgatók teljesíthetik a gyakorlatukat a Gyakorlatszervezési Iroda február 15-ig közzéteszi a Magyar Agrár- és Élettudományi Egyetem, Szent István Campus honlapján.
2. Megfelelő szakmai feltételek esetén a Szakvezetés elfogadhatja, ha a hallgató a közzétett listán nem szereplő helyen szeretné a gyakorlatát eltölteni.

**3. Jelentkezés a mérnöki gyakorlatra**

1. A hallgatónak elsősorban közzétett szerződéses gyakorlati helyek listájából kell azt a helyet kiválasztania, ahol a mérnöki gyakorlatát részben vagy egészében letölteni kívánja. Ezt követően meg kell keresni a kiválasztott partnert, ki kell velük töltetni és aláíratni a Szándéknyilatkozat-ot (**1. sz. nyomtatvány**) 3 eredeti példányban, majd beszkennelve, elektronikus formában március utolsó munkanapjáig *(2023. március 31-ig)* a Gyakorlatszervezési Irodához el kell juttatni (gyakorlat.godollo@uni-mate.hu). Az eredeti Szándéknyilatkozatokat postai úton kérjük megküldeni a Szent István Campus főigazgatóság, Gyakorlatszervezési Iroda részére (2100 Gödöllő, Páter K. u. 1.). *Beérkezési határidő: 2023. április 14.*
2. Ha a hallgató nem a közzétett listáról választ, akkor az általa választott helyszínen letöltendő gyakorlat engedélyezéséhez a Szándéknyilatkozat-ot (**1. sz. nyomtatvány)** a lehetséges gyakorlati helyszín képviselőinek aláírásával ellátva elektronikus formában***2023. március 14-ig*** *kell benyújtani a* Campus gyakorlatszervezési irodához (gyakorlat.godollo@uni-mate.hu) kell eljuttatni, míg a *3 eredeti* példányt postai úton **2023. március 31-ig** kérjük megküldeni a Szent István Campus Főigazgatóság, Gyakorlatszervezési Iroda részére (2100 Gödöllő, Páter K. u. 1). A hallgató által választott, a kérelemben szereplő gyakorlati hely elfogadásáról a szakvezetés 2023. március 31-ig dönt.

*Tehát akár a közzétett listából választ a hallgató, akár új helyszínt javasol, mindkét esetben ugyanazt az 1. számú nyomtatványt kell kitölteni és aláíratni.*

1. A gyakorlat pontos helyét és időpontját valamennyi hallgató számára végső soron a szakvezetés jelöli ki a leadott Szándéknyilatkozatok figyelembevételével. A jóváhagyott gyakorlati helyek végleges listáját a Gyakorlatszervezési Iroda elektronikus formában közzéteszi április utolsó munkanapjáig (*2023. április 28-ig)*.
2. A választott gyakorlati képzési hely esetleges visszalépése esetén a hallgató az Egyetem által eredetileg felajánlott, és még betöltetlen helyek valamelyikére jelentkezhet.
3. A „Szándéknyilatkozat” (1. nyomtatvány) egy eredeti, az Egyetem illetékesei által aláírt példányának a vizsgaidőszak utolsó két hetében (2023. június 13. - június 24.) meg kell érkeznie a Gyakornoki Irodához.

(6)A gyakorlati félévet az a hallgató kezdheti meg, aki legalább 120 kreditet teljesített a gyakorlat megkezdése előtt. A 7. félév tárgyfelvételi időszakában a „Mérnöki gyakorlat” tantárgyat az elektronikus hallgatói nyilvántartási rendszerben (a továbbiakban: Neptun-rendszer) tantárgyként fel kell venni.

**4. A mérnöki gyakorlat teljesítése**

1. A hallgatók a mérnöki gyakorlat alatt a gyakorlati képzési helyen kijelölt felsőfokú végzettségű szakember felügyelete és irányítása mellett dolgoznak. A hallgató köteles a külső gyakorlatvezető utasításai szerint végezni gyakorlatát. A munkakezdésre és befejezésre a vállalati munkarend előírásai a mértékadók, de a hallgató heti munkaideje nem haladhatja meg a 40 órát. A hallgató valamennyi munkába - így fizikai munkába is - beosztható és azt köteles teljesíteni.
2. A hallgatók kötelesek a hatályos vállalati baleset- és munkavédelmi szabályokat betartani.
3. A hallgatók munkáját a gyakorlat ideje alatt a szakvezetés és a Gyakorlatszervezési Iroda bármely munkatársa bármikor ellenőrizheti.
4. Amennyiben a szakmai gyakorlat ideje alatt a foglalkoztatás valamely okból megszakad, úgy a gyakorlati képzési hely vezetője a hallgató által teljesített időt igazolja és a szakmai gyakorlat megszakításának okát írásban mind a Campus Gyakorlatszervezési Irodát, mind a hallgatót tájékoztatja. Amennyiben a hallgató a gyakorlatot rajta kívül álló ok(ok) miatt megszakítani kényszerül, a hátralévő gyakorlati időt más gyakorlati helyszínen is teljesítheti.
5. A hallgató az **1. sz. mellékletben** részletezettek szerint, gyakorlatáról munkanaplót köteles vezetni. A kész naplót a külső gyakorlatvezetőnek aláírásával hitelesítenie kell. Az így hitelesített naplót és a teljesítés igazolását legkésőbb a gyakorlat utolsó napját követő első munkanapon (*2023. november 06.)* kell eljuttatni elektronikus formában a Gyakorlatszervezési Irodához (gyakorlat.godollo@uni-mate.hu).
6. A külső gyakorlatvezető – a hallgató által készített írásos beszámoló szignálásán kívül – a gyakorlat teljesítését a **2. sz. nyomtatvány** kitöltésével igazolja. A kitöltött nyomtatványt a hallgató a gyakorlati naplóba beillesztve küldi el.

**5. A mérnöki gyakorlat értékelése és elfogadása**

1. A gyakorlati félév elismerésének alapfeltétele az **1. sz. melléklet** szerint megszerkesztett Gyakorlati Napló határidőre történő megküldése, ami tartalmazza a munkahelyi vezető által kitöltött igazolást is.
2. Aki nem rendelkezik a munkahelyi vezető igazolásával, illetve a naplóját nem adja le, vagy az előírt formai és tartalmi követelményeknek az nem felel meg, annak a gyakorlati féléve érvénytelen, a gyakorlatát meg kell ismételni, záróvizsgát nem tehet. Szintén a gyakorlat elismerésének megtagadását vonja maga után:

a) a gyakorlat szervezésének a hallgató hibájából történő meghiúsulása,

b) a gyakorlat idején történő igazolatlan távollét,

d) egyetemi vagy munkahelyi fegyelmi, vagy büntetőjogi vétség.

1. A gyakorlat teljesítését a szakvezető által megbízott oktató értékeli, a hallgató gyakorlóhelyi vezetőjének véleménye és a Gyakorlati Napló tartalma alapján.
2. A hallgató gyakorlati félévének minősítése ötfokozatú (*jeles (5), jó (4), közepes (3), elégséges (2), elégtelen (1)* értékeléssel történik. A hallgató számára a gyakorlat teljesítését a Neptun tanulmányi rendszerben a szakvezetés igazolja.
3. Amennyiben a szakvezetés a gyakorlati félév leckekönyvben történő aláírását megtagadja, a szakmai gyakorlatot ismételt jelentkezési eljárással kell teljesíteni.

Gödöllő, 2023. február 21.

|  |  |  |
| --- | --- | --- |
| Dr. Kovács Gergő PéterSzakkoordinátor, sk. |  | Tasnádi JuditÜgyintéző, sk. |

#

# 1.) Melléklet: A Gyakorlati napló tartalmi követelményei, igazolások

**Terjedelem:**

Minimálisan 10 (max 20) gépelt oldal (12-es betűméret, szimpla sortávolság) terjedelemben, összefűzve kell leadni. Az írásos anyagban szereplő táblázatokat és ábrákat (rajzok, fényképek, grafikonok, stb.) folytatólagos sorszámmal kell ellátni, ezen kívül minden táblázatnak és ábrának jellemző rövid címét is fel kell tüntetni. A szöveges részben hivatkozni kell a táblázat, vagy ábra sorszámára.

A Gyakorlati Naplót az alábbiak szerint fejezetekbe rendezve kell összeállítani:

**Első oldal:**

cím: Gyakorlati Napló, a gyakorlat helye(i), időpontja(i), külső gyakorlatvezető(k) neve, a hallgató neve, évfolyama, szakiránya feltüntetésével.

**Második oldal:**

Tartalomjegyzék

**1. fejezet:**

1. Bevezetés: a gyakorlati hely általános adatai tömören.A gazdaság földrajzi helyzete, természeti és közgazdasági adottságai. (a Hetesi gyakorlatoknál leírtak szerint)

**2. fejezet:**

Gyakorlati hely(ek) leírása (üzemek, gyakorlati helyek, részlegek ismertetése, működési és irányítási szerkezet jellemzése)

**A termelés erőforrásai.**

* + A földterület, annak megoszlása művelési ágak szerint.
	+ Vetésszerkezet és termésátlagok (előző évi tény, tárgy évi terv).
	+ Az állatállomány ismertetése (db), a termelés főbb fajlagos mutatói.
	+ A fontosabb gazdasági épületek típusa, jellemzői.
	+ A gépállomány nagysága, összetétele (munkagépekkel bezárólag).
	+ A gazdaság munkaerő-helyzete. Létszám, összetétel, szakképzettség.

**A gazdálkodás jellemzői.**

* + A vállalati termelési érték és árbevétel volumene, főágazatonként részletezve.
	+ A főbb termékek, termények mennyisége, minősége, önköltsége.
	+ Az értékesítés, felhasználás módja, piaci lehetőségek, értékesítési árak.
	+ A gazdálkodás eredménye (több éves adat), eredmények felosztása.
	+ További fejlesztési tervek, lehetőségek stb.

**A gazdaság szervezeti felépítése, vezetési rendszere**

* Vázolja fel a gazdaság szervezeti felépítését
* Az egyes vezetési szintek közötti információáramlás, a döntési szintek és a szolgálati út vizsgálata.
* A különböző szintű vezetők (felső-, közép- és alsó szint) feladat- és

 hatáskörének, tevékenységének vizsgálata.

**Egy kiválasztott vezető/tulajdonos tevékenységének megismerése.**

* A vizsgált vezető beosztása, feladat és hatásköre (a munkaköri leírás szerint).
* Mindennapos, rutinszerű feladatai
* Vezetési stílusa és módszerei, vezetői magatartása.
* Feladatkiadási és ellenőrzési módszerei.
* A vizsgált vezető által irányított szervezeti egység munkahelyi légköre, az esetleges konfliktusok keletkezésének okai és a vezető módszerei azok kezelésére.
* A vezető által alkalmazható és alkalmazott anyagi és erkölcsi ösztönzés módjai.

**3. fejezet: Önállóan megoldott feladatról szóló beszámoló egy rövid (maximum 2 oldal) ismertetéssel.**

**4. fejezet: Következtetések:** A hallgató javaslata az üzem/tevékenység továbbfejlesztésére, az eredményesség javítására. (elvárt, hogy legyen ilyen javaslata, erről célszerű konzultálni a külső gyakorlatvezetővel is

**Mellékletek:**

a gyakorlat során összegyűjtött fényképeket és egyéb dokumentációkat tartalmazza (szerződésminták, adatlapok, stb.)

**Haladási napló**: A hallgató által elvégzett munkák, feladatok rövid ismertetése. **Heti** bontásban kell bemutatni a hallgató által a munkahelyen végzett tevékenységeket, a dátumok, feladatok feltüntetésével.

Minta:

|  |  |  |  |
| --- | --- | --- | --- |
| Gyakorlat hete | Dátumtól-ig | Elvégzett munka: | Külső gyakorlatvezető aláírása |
| 1. | 2009. 08.08-08.12. | Sertés hizlalási technológia tanulmányozása, takarmánykeverés, stb.. |  |
| 2. |  |  |  |
| 3. |  |  |  |

**Függelék** (L. a további oldalakon):

* Szándéknyilatkozat a fogadókészségről (1. sz. nyomtatvány)
* Gyakorlat teljesítéséről szóló munkahelyi igazolás (2.sz. nyomtatvány)
* Felmentési kérelem (3. sz. nyomtatvány)

1*. sz nyomtatvány*

## Szándéknyilatkozat

mérnöki gyakorlat helyszínének biztosítására

**Hallgató neve**……………………………………………**Neptun kódja**……………...

Tervezett gyakorlati hely neve:

Címe:…………………………………………………………………………………….

Adószám:…………………………… Statisztikai számjel:……………………………..

Cégjegyzékszám:…………………………..

Gyakorlatot irányító személy neve, beosztása, tel., e-mail címe:……………………….

 ..........

Megállapodást aláíró személy neve, beosztása: ..........

A tervezett gyakorlat kezdete, vége:

|  |
| --- |
|  |

**A munkahelyi vezető / megbízottja nyilatkozata:**

…………………………….. (nevű) hallgatót a fenti időszakban a mérnöki gyakorlatán foglalkoztatni tudjuk.

A gyakorlati hely biztosításának szándékát csak a jelen tanévben tartjuk fenn, vagy keretjellegű megállapodás keretében több évre is. (***a megfelelő* *aláhúzandó****)*

Kelt…………………………………

|  |  |
| --- | --- |
| …………………………………… munkahelyi vezető aláírása  | P.H.…………………………………….. gyakorlatot irányító szakember aláírása |

Nevezett hallgató gyakorlati félévének letöltését a fenti gyakorlóhelyen **elfogadom:**

Kelt…………………………….

………………………………… ………………………………………

Szakvezető/szakkoordinátor aláírása Gyakorlatszervezési Iroda ügyintézőjének

 aláírása

*2.sz. nyomtatvány*

**IGAZOLÁS**

Hallgató neve:

Gyakorlati hely:

Gyakorlati idő kezdete:

Gyakorlati idő vége:

Gyakorlatvezető neve:

Beosztása:

Vélemény a hallgatóról\*:

…………………………………………………………………………………………

…………………………………………………………………………………………

…………………………………………………………………………………………

Javasolt érdemjegy:. ( jeles (5), jó (4), közepes (3), elégséges (2), elégtelen (1)

Kelt : …………………………….

 P.H.

 …………………………………………

 külső gyakorlatvezető aláírása

A külső gyakorlatvezető neve (olvashatóan): ............................................................

beosztása: ............................................................

m.helyi telefon: ............................................................

e-mail cím: ………………………………………..

\*Kérjük, hogy a külső gyakorlatvezető értékeljen munkafegyelem, szakmai érdeklődés, beilleszkedés, önállóság, feladatvállalás, stb. alapján! Kérjük, nyilatkozzon arról, hogy mely adatokat nem volt módjukban a hallgató kérése ellenére rendelkezésre bocsátani! Amennyiben a képzéssel ill. a hallgató felkészültségével kapcsolatosan is lenne észrevétele, kérjük azt is írja le!

*3.sz. Nyomtatvány*

**MENTESSÉG KÉRÉSE**
**A GYAKORLAT TELJESÍTÉSÉTŐL**

Alulírott .................................................. (Neptun kód: ...................)

Agrármérnök BSc szakos hallgató vagyok, és kérem a szakmai gyakorlat teljesítése alóli felmentésemet.

Az elmúlt 5 évben összesen ....... évet töltöttem azon a munkahely(ek)en, ahol mezőgazdasági tevékenységet folytattam az alábbiak szerint:

|  |  |  |  |
| --- | --- | --- | --- |
| Munkahely | Munkahely természete | Beosztás | Munka teljesítése-től - -ig |
|  |  |  |  |
|  |  |  |  |
|  |  |  |  |

Dátum …………………………………

………………………………..

Aláírás

**Melléklet(ek) a munkaviszony(ok) igazolásához, amely a következőket tartalmazhatja:**

1. Munkáltatói igazolás, amely tartalmazza a Munkáltató minden azonosító adatát

2. vagy a jövedelemadó alapján kiállított adóigazolás másolata

3. vagy járulékfizetés alapján társadalombiztosítási igazolás másolata

Elérhetőség:

**Címünk:** Magyar Agrár és Élettudományi Egyetem

 Szent István Campus

 Campus Főigazgatóság

 Oktatásszervezési Osztály

 Gyakorlatszervezési Iroda

 2100 Gödöllő, Páter K. u. 1.

**Telefon:** (28) 522-000/2221

e-mail: gyakorlat.godollo@uni-mate.hu